
Cui^  pra.  te^  Noverca  carissima^  has  paginas  melius 
inscribam,  pro  cura  vere  materna,  cum  qua  me  semper 
fovisti,  et  qua.  Matre  absente,  diu  mihi  in  loco  virentis 
fuisti  ? Hoc  igitur  tentamen,  animi  in  Te  semper  gra- 
tissimi, lene  pignus,  ob  solicitudinem,  qua  meam  tene- 
ram atatem  defendisti,  et  juventutem  haud  minus  exem- 
plo, quam  praeceptis,  omnium  bonorum  artium  amore  im- 
buere conatus  es,  testimonium,  accipias,  quaero:  et  pro 
certo  habeto,  dum  spiritus  hos  reget  artus,  amicitiam 
tuam  nunquam  obliturum. 


“ Eternal  blessings  crown  my  earliest  friend., 

“ And  round  her  dwelling  gvardian  saints  attend.'^ 


Goldsmith. 

Ealendis  Augusti 
An.  Salut.  hum.  1825. 

DISSERTATIO  MEDICA 


INAUGURALIS 


DE 

SCROFULA. 


Petro  Hennis  Auctore. 


Omnium  studiorum  quibus  mens  humana  oc- 
cupatur, nullum  studio  acri  dignius  est,  quam  ars 
medendi,  quippe  quas  dolores  levat,  et  eis  morbis 
implicitis  opitulatur  ; atque  quando  nihil  scruta- 
tione magis  dignum  est,  nihil  magis  investiga- 
tione eget. 

Quoniam  illis  lauream  medicam  petentibus, 
pro  more  et  legibus  hujus  almae  celeberrimae  Aca^ 

demiae,  aliquid  de  re  medica  dicere  oportet,  Sero-- 
fulam  e morborum  exercitu,  quibus  affligitur 
geii^  humanum,  pro  disputationis  argumento  se- 
legi ; ac  nullus  fortasse  morbus,  medicorum  ani- 
mum magis  meretur,  quam  scrofula,  cum  ob  impe- 
tus frequentiam  tum  ob  aerumnas  miseriasque  ho- 
minis cui  misero  subest.  Interim,  fateor  me  haec 
verba  Horatii, 

Sumite  materiam  vestris,  qui  scribitis,  aequam 
“ Viribus,  et  versate  diu  quid  ferre  recusent 
‘‘  Quid  valeant  humeri,” — 

omnino  oblitum  esse,  cum  primum  scribere  de 
Scrofula  instituerem,  aut  tam  difficile  argumen- 
tum tractare  ; iterum  iterumque  dubitassem,  cui 
experientia  multorum  annorum  in  medicinae  usu, 
maxima  observatione  peractorum  necessaria  esse 
videtur.  Tamen  spero,  ut  quae  dicere  habeo  no- 
tatu non  indigna  possint. 


HISTORIA  MORBI. 

ScROFULAM,  quamvis  male  intellectam  male- 
que aliis  morbis  secretam,  priscis  temporibus  sae- 

visse,  ab  antiquissimis  scriptis  compertum  habe- 
mus. Apud  Graecos  scriptores  appellabatur  ypi'- 
nomen  etiam  pro  sue  positum ; propterea 
quod  in  hoc  animale  saepissime  sese  ostendit,  quo- 
que inter  Latinos  nomen  Scrofulam  aut  Strumam 
habet ; Scrofulam  a scrofa,  nomen  quod  sui  com- 
mune est ; et  strumam,  ut  quibusdam  placet, 
quia  structim  quasi  ascendat.  Aliqui  scriptores 
hoc  ultimum  vocabulum  glandulae  thyroideae  in- 
durationi,  quae  Swiss  et  Tyrolese  propria  est,  ap- 
posuerunt. Etiamque  struma  apud  Anglos  no- 
men “ King's  eviV*  sibi  accepit,  ex  vana  reli- 
gione, ut  quibusdam  eorum  regibus  amovendi  po- 
testas fuisset. 

Scrofula,  ex  magna  frequentia,  his  regionibus 
endemia  esse  videtur,  variis  imaginibus  formisque 
se  sistens,  ac  multas  saevitiae  gradus  pernimium 
induens.  Huic  morbus  tam  mitis  est,  ut  vix  per- 
spici possit ; dum  in  aliis  tam  severiter  aestuat,  ut 
maxima  misericordia  dignos  miseros  aegros  red- 
dat. 

Nulla  aetas,  nullus  sexus,  vitae  nulla  conditio, 
corporis  nulla  pars,  scrofulae  impetibus  tutamen 
alfert.  Hujus  autem  imperio  infantes  obnoxii 
magis  sunt. 

Hoc  malum  primo  aut  secundo  anno  vitae  sese 
rarius  manifeste  ostendit ; a tertio  usque  ad  septi- 
mum annum  suae  existentiae  signa  generaliter 
praebet ; sed  tamen  limites  tam  arcti  non  cohibent, 
nam  homo,  a momento  vitalem  auram  hauriendi, 
usque  ad  tempus  pubertatis,  ejus  imperio  obnoxius 
est.  Postea  suam  primam  oppugnationem  raro 
infert ; tamen  exempla  sunt,  quibus  multo  diu- 
tius latisse  videtur. 


DE  DEFINITIONE. 

Hic  morbus  in  classe  Cachexiarum  et  or- 
dine Impetiginum  a celeberrimo  Culleno 
locatus  est,  hisceque  verbis  sequentibus  breviter 
ac  minute  describitur  : “ Glandularum  congloba- 
“ tarum,  praesertim  in  collo,  tumores ; labium 
“ superius  et  columna  nasi  tumida,  facies  flori- 
“ da,  cutis  laevis,  tumidum  abdomen.” 

Scrofulosis  quidam  corporis  habitus  fere  adest, 
qui  quibusdam  externis  signis  bene  insignitur. 
V ultus  floridus  et  mollis  ; cutis  laevis  ; facies  can- 
dida tereteque  limatione  induta  ; oculi  coerulei, 
pupillis  dilatis  et  tunica  albuginea  livide  alba  ; 

crines  lintei  aut  fulvi.  Autem  notandum  est, 
homines  in  quibus  nulla  signorum  supra  enume- 
ratorum adfuerunt,  quorum  oculi,  facies  capilli- 
que fusco  colore  imbuti  sunt,  scrofula  tentavisse, 
et  secundum  quosdam  auctores  in  iis  insobto  fu- 
rore aestuat.  Etiam  que  palpebrarum  margines 
sub  teneritate  laborant,  in  molestam  inflamma- 
tionem saepe  degenerante,  quae  aegrum  duratione 
premit  et  minime  gratam  turpitudinem  facit. 
Labium  superius  columnaque  nasi  frequenter  in- 
tumescuntur. 

Liberi  bac  constitutione  praediti,  nitidi  ac  pul- 
chri apparent ; perfectionem  animi  et  ingenii 
multo  prae  annis  habentes  ; sed  iste  vigor  muscu- 
laris, qui  athleticis  semper  adest,  scrofulosis  om- 
nino deesse  videtur,  laborisque  nequaquam  pati- 
entes sunt ; nam  extemplo  vires  insitae  se  de- 
ficiunt. 

Omnes  corporis  partes,  glandulae,  musculi,  vis- 
cera, membranae,  tendines,  ossaque,  strumae  ten- 
tationibus  patent,  et,  si  quibusdam  auctoribus  cre- 
dendum sit,  cerebrum  nonnun quam  infestat.  Apud 
creberrima  strumcC  indieia,  tumores  glandularum 
lymphaticarum,  praecipue  juxta  cervicem,  inveni- 
untur, quae  sine  ullo  praevio  morbo  intumescunt, 

magiiamqiie  molem  saepe  attinent,  priusquam  ali- 
cujus  oculos  in  se  convertunt.  In  glandulis 
lymphaticis,  sicuti  propriis  sedibus,  struma  tam 
saepissime  apparens,  multos  medicos,  inter  quos 
primum  locum  rite  celeberrimus.  Cullenus  te- 
net, Scrofulam  ex  mala  lymphaticorum  habitu- 
dine suum  ortum  trahere,  illixit.  Sed  permultas 
aliae  partes  corporis  humanae,  glandulosam  struc- 
turam pernimium  exhibentes,  viz.  ulnarum,  talo- 
rum, digitorum,  aut  manus  aut  pedis  articulus, 
hujus  morbi  ab  origine  sedes  sunt,  et  hic,  parvos 
mobilesque  tumores,  sed  tumorem  fixum,  totum 
articulum  circumdantem,  ej usque  motum  impedi- 
entem, non  inveniemus.  Quum  primum  struma 
glandulas  invadit,  in  plurimis  exemplis,  tam  gra- 
datim  aggreditur,  ita  ut  sub  oculorum  sensus 
non  cadat ; tarde  procedit ; nec  dolore,  aut  cutis 
coloris  mutatione,  nonnunquam  conjungi  solet. 
Haec  signa  supra  enumerata,  sequentem  conclu- 
sionem deducere  rationem  dant  nobis, — inflam- 
mationem, si  ulla  sit,  tardam,  mitemque  (ac  inso- 
litam tumefactionem  partis  morbo  correptas  quae 
latus  strumae  semper  claudit,)  natura  ignava  esse. 
Hi  tumores,  formas  duas  sibi  assumunt ; hic  mol- 
lis est,  vi  resiliendi  non  praeditus,  doloris,  nisi  gra- 

viter  prematur,  utplurimum  expers,  obtegensque 
cutis  caloris  naturalis,  et  in  hoc  statu  diu  perstare 
solet.  Ille  est,  ubi  tumor  magna  firmitate  prae- 
ditus, amplior  evadit,  iterumque  mollescens,  grada- 
tim  intus  sensum  obscurum  fluidi  subtus  tactu 
perspici  reddit,  inflammationem  patitur,  dolet, 
partibus  vicinis  adhaeret,  tandemque  in  suppura- 
tionem ruit.  Interea  cutis  inflammationem  ul- 
cerantem induendi  quomodo  impotens,  tandem 
purpureum  colorem  induit ; uno  alterove  loco 
rumpit,  et  ex  plurimis  foraminibus,  humor,  primo 
tenui  puri  similis,  brevi  autem  serosus,  cum  aliquo 
lactis  coagulati  instar  admistus,  fertur.  Tumores 
pedetentim  subsident,  dum  aperta  in  ulcera  for- 
ma irregulari  sese  extendunt,  et  post  aliquot  tem- 
pus haec  ulcera  ad  sanationem  properant ; dum 
aliae  tumores  in  alias  diversas  partes  corporis  for- 
mant, et  eodem  modo  supra  enumerato,  in  suppu  • 
rationem  ruunt.  Sic  in  hoc  modo  vetera  sanan- 
tia, nova  renascentia  progrediuntur,  donec  morbus 
quasi  tandem  confectus  omnia  ulcera  plerumque 
e toto  sanantur,  at  cicatrices  nunquam  delendae 
relinquuntur.  Haec  mitissima  forma  morbi  sub 
qua  Scrofula  plerumque  apparet.  Secundum  cor- 
poris habitum  et  scrofulosam  diathesin , ejus  im- 

petiis  plus  miiiusve  variant.  Ubi  morbus  magis 
virulentus  videtur,  oculi  morbi  praecipue  sedes 
sunt,  et  Ophthalmia  affecti  sunt,  quae  ulceratione 
tarsum  tunicasque  oculi  ipsius  haud  raro  ,occu- 
pat ; et  in  nonnullis  quidem  exemplis  adeo  vehe- 
mens est,  ut  corneae  lucidae  opacitas  morbi  sequela 
est.  to 

In  eodem  modo  articuli  struma  occupantur ; 
tumescunt,  et  diris  doloribus  premuntur,  quae  mi- 
nimo motu  aggravantur.  Interea  tumor,  dolor 
magis  magisque  crescunt,  ac  musculis  partis  af- 
fectae macie  confectis  in  fine  suppurant,  et  fluidum 
vix  albidum  per  multa  foramina  emittitur.  Hic 
humor  tanta  acrimonia  est  praeditus,  ut  ligamenta 
et  cartilagines  erodantur,  et  ossa  vicina  carie  de- 
vorentur. 

Omnium  artuum,  genu  Scrofulae  opportunius 
est;  caeteri  autem,  viz.  coxa,  talus,  cubitus,  &c.  im- 
munes  minime  existunt : humerus,  meam  observa- 
tionem usque  struma  minus  frequenter  corripitur, 
sed  tamen  nullo  modo  etiam  periculi  expers  est. 
Morbi  prior  forma  Hydrarthus  dicitur,  Anglice 
“ white  swellingr  Sensu  rigiditatis,  vel  pro- 
fundi, obscuri,  gravis  doloris,  cum  membrum  ex- 
tendatur, plerumque  primo  incipit.  Hic  dolor 

primo  levis,  imllusve,  sed  motu,  aut  in  eadem  po- 
sitione diu  manente  semper  auctus,  et  patienti 
genu  semiflexum  est,  atque  ambulando  nunquam 
perfecte  extendit.  Haec  conditio  per  multos  menses 
saepe  perstit.  Sed  generaliter,  dolor  plus  minus- 
ve  auctus  est,  pars  affecta  tumet,  et  membrum  in- 
fra et  supra  indies  tabescit ; et  nunc  genu  ex- 
tendi nequit.  Denique  tumore  haud  parvum 
aucto,  motus  fluidi  quasi  profundi  siti  perspici 
queat ; discoloratio  cutis  nunc  adest ; ligamenta 
cartilagines  ulceribus,  ossaque  partium  vicinarum 
carie  eroduntur.  Demum  tumor  rumpit,  et  hu- 
mor tenuis  albidus,  coagulis  admistus,  manat; 
vires  corporis  indies  labuntur,  et  purulenta  hu- 
more in  systemate  absorpta,  febris  hectica  agmen 
extremum  ducit,  quae  nisi  membrum  opportune 
amputetur,  aegrum  e medio  abrepit.  Morbus 
I coxarius  affectui  supra  enumerato  similis  eos  in- 
i dole  scrofulosa  praeditos  saepe  invadit,  et  tam 
i gradatim  insidioseque  obrepit,  ut  vix  perspici 
possit,  priusquam  magnos  passus  mensus  est. 
jEgrotus  primo  claudicat,  pedis  digito  ambulat, 
et  multo  prius  labore  confectus  est,  quam  si  sa- 
lute perfecta  patiretur.  Nunc  dolorem  gravem 
pone  trochanterem  magnum  conquerere  incipit; 

sed  tamen  de  dolore  inguine  ac  genu  lateris  af- 
fecti maxime  solitus  est ; tumor  superiorem  par- 
tem cruris  complectens  prodit,  auget,  sed  nulla 
externa  inflammatio  videri  datur,  neque  dolor  ur- 
get nisi  membro  permoto. 

In  hoc  modo  morbus  quibusdam  per  duos  aut 
tres  annos,  viribus  aegri  magis  magisque  indies 
imminutis,  saepe  sese  lente  extendet;  dum  in  aliis 
febris  hectica  filum  vitae  celerius  rumpit. 

Alia  forma  sub  qua  struma  apparet,  tabes  mesen- 
terica est:  infantes  inter  primum  et  septimum  vitae 
annum  plerumque  adoritur,  languore  generale,  do- 
lore ac  tumore  abdominis,  facie  pallida,  musculis 
praeter  solitum  solutis,  infante  affecto,  et  exercita- 
tione omnimodo  averso.  Ingens  sitis,  appetitus 
varius,  modo  rapax,  modo  deficiens  est ; spiritus 
foetide  olet,  pulsus  debilis  et  frequens,  alvus  fere 
irregularis  et  crebris  torminibus  cruciatur,  neque 
solitis  remediis  demotis  ; dejectiones  foetent,  color- 
que earum  luto  simillimus  est ; interea  totus  cor- 
pus tabescit,  et  mors  coronat  opus.  Haec  sunt  signa 
tabis  mesentericae.  Post  mortem  glandulae  me- 
sentericae ampliatae  et  induratae,  structura  muta- 
tae, et  suppuratione  affectae  reperiuntur ; quae  sig- 
norum externorum,  viz.  debilitatis  et  maciei,  ratio- 

= nem  reddit.  Viis  per  quas  chylus  in  vasa  san- 
J guinea  transit  obstructis,  corpus  nutrimento  pro- 
li prio  privatum  est.  Tamen  notandum  est,  ali- 

I quando  accedit,  ut  nulla  externa  signa  morbi 

observari  possunt,  cum  primum  invadit,  et  in- 
ii fans  indies  consumitur,  usque  donec  nihil  corporis 
I vix  reliquum  est,  praeterea  quam  ossa  cute  obducta. 
i|  Sub  nulla  forma  magis  exitiale  Scrofula  in 

hominem  ruit  quam  Phthisis  Pulmonalis.  Haec 
I teterrima  pestis  sese  raro  ostendit  antequam 

||  ejus  hostia  annum  decimum  quintum  attigit. 

I In  primo  stadio  pulmonum  morbo  allectorum, 

I'  quando  tuberculse  aut  scrofulosae  depositiones 

I paucae  aut  parvae  sunt,  morbi  existentiam  certam 

i facere  nullo  modo  possibile  est.  Sed  ut  copiae 

I earum  crescunt  aut  augentur,  tussis,  primo  sicca, 

I postea  cum  expectoratione,  pure,  nonnunquam 

I cruore  admista,  difficultas  spirandi  post  aliquam 

I exercitationem,  dolorque  obtusus  lateris  vel  cujus- 

I dam  partis  thoracis,  prima  signa  morbi  sunt. 

I His  symptomatibus  aliquamdiu  existentibus,  quo 

!ij  tempore  pulsus  in  plurimis  praeter  naturalem  fre- 

J quens  est,  corporis  emaciatio,  et  in  finem  febris 

hectica  et  diarrhoea  veniunt, 

J; 

I 

:^Alia  et  haud  minus  timenda  est  species,  ubi 
in  auris  processum  mastoideum  sese  concitavit. 
Casus ' patientium  symptomatibus  cerebri  com- 
pressi morientium,  quando  post  mortem  cariosa 
inventa  est  pars  petrosa  ossis  temporalis,  narran- 
tur. Optima  exempla  hujus  ultimas  affectionis  in 
collectione  Doctoris  Monro  videnda  sunt.  u' 
Scrofulosus  pro  sua  mole  purulentae  emissionis 
plus  continet,  quam  abscessus  phlegmonoideus ; 
sed  etiam  hic  ultimus  abscessus  in  persona  indole 
strumosa,  signa  labis  scrofulosae  saepe  indicat. 
Hoc  in  progressu  bubonum  venereorum  in  illis 
bene  notandum  sit.  Ulceribus,  in  Scrofula,  mar- 
gine rubro  aut  potius  purpureo  colore,  superficie 
glabra,  fimbris  attenuatis ; et  ulcus  ipsum  subter 
partibus  vicinis  depressum  est ; vix  ulla  inflam- 
matio adest ; et  sanies,  quae  ex  ulceribus  exit,  vis- 
cida,  albida,  et  naso  saepe  ingratissima. 

CAUS^. 

Proclivitatem  huic  morbo  a parentibus  in 
natos  derivatam  verum  dicere  est,  quod  bene  ne- 
gari nequeat ; unde  morbus  haereditarius  jure  ex- 
istimatur ; quod  dictum  hanc  vim  habet,  natos  e 

parentibus  Scrofulae  proclivitatem  exhibentibus 
morbo  magis  obnoxios  esse,  quam  qui  e parentibus 
morbi  indicia  nunquam  monstratis,  nati  sunt. 

Tamen  quidam  auctores  non  parvi  nominis,  in 
dubium  hanc  sententiam  vocant,  et  Scrofulam 
aut  aliquem  morbum  e labe  haereditaria  deriva- 
tam prorsus  abnegant ; et  ad  opiniones  suas  stabi- 
liendas, argumenta  sequentia  proferunt,  viz.  iis 
struma  laborantibus  nulla  signa  morbi  congenita 
esse ; liberos  quorum  parentes  morbo  prensi  sunt, 
eo  immunes  fuisse,  ac  in  personis,  nulla  labe  has- 
reditaria  aut  praedispositione  existentibus,  sese  os- 
tenderat. His  respondere  paucis  verbis  opus 
erit. 

In  corpore  humano  talis  conditio  partium  soli- 
darum ac  fluidarum,  vel  constitutio  corporis  exis- 
tit,  qualis  hominem  peculiaribus  morbis  obnoxium 
reddet,  causis  excitantibus  oblatum.  De  trans- 
missione Scrofulae,  per  unam  alteramve  genera- 
tionem saepe  silet,  et  in  tertio  iterum  erumpit, 
bene  notum  est.  Sed  hoc  in  nullo  modo  labem 
haereditariam  invalidat ; nam  morbus  ipse,  sed 
praedispositio  persona  non  congenitus  est.  Nunc 
omnium  consensu  datur,  praedispositionem  solam 
ad  Scrofulam  aut  alium  morbum  gignendam,  in- 

valere.  Ergo  in  hoc  modo,  strumae  e conspectu 
existentis,  per  unam  aut  duas  generationes,  hanc 
rationem  dare  volumus;  Scrofulae  proclivitatem 
intermediis  individuis  adesse  ; sed  causis  excitan- 
tibus absentibus,  consopitam.  Etiamque  si  plura 
hanc  opinionem  causa  vindicandi,  dicere  necesse 
esset,  non  melius  est  mihi,  quam  verba  sequentia 
Doctoris  THOMiE  citari : That  a peculiar  tem- 

perament  of  body,  hias  or  predisposition  in  the 
constitution  to  some  diseases,  may  extend  from 
both  father  and  mother  to  tbeir  ofFspring,  is,  I 
think,  very  clearly  proved  : for  example,  we  meet 
witb  gout  in  young  per  sons  of  both  sexes,  who 
could  never  ha  ve  brought  it  on  by  intemperance, 
sensuality,  or  improper  diet,  but  must  have  ac- 
quired  the  predisposition  to  it  in  tbis  way.” 

Quod  ad  alteram  opinionem  attinet,  hunc  mor- 
bum ex  causis  externis  solis  gigni  posse,  nemo 
nunc  dubitat ; et  si  hanc  aut  illam  opinionem 
causa  defendendi  dicere  plura  requiret,  verba 
Doctoris  J.  Thompson  vobis  offero, — De  In- 
flammatione, p.  52.  sect.  4. 

Omnia  quce  vires  corporis  prosternant,  causae 
excitantes  hujus  morbi  habeantur ; hinc  febribus, 
rubeolae,  variolae,  scarlatinae,  etiamque  aliis  infir- 

mantibus  morbis  nonnunquam  supervenit : sed  ta- 
men omnis  parum  consueta,  etiam  ad  parvum 
tempus  expositio,  frigoribus  aut  humiditati,  ae- 
rem impurum  factum  anhelans,  sine  ulla  exerci- 
tatione ; diaeta  parva,  aquosa,  insalubris,  et  pa- 
rum nutriens  ; sordes,  immundities,  loca  humula, 
frigida  ac  paludosa  occupans,  maleque  vestitus, 
(hinc  liberos  pauperum  plusquam  divitum  vexare 
solet) ; necnon  ictus,  contusiones,  aut  vulnera  ex^ 
terne  illata,  sunt  etiam  inter  causas  excitantes 
usitatissime  recensenda. 

Sed  coelum  prae  aliis  hunc  morhum  praecipue 
producit : ubi  regiones  frigidae  ac  humidae,  muta- 
tiones tempestatum  subitae  ac  frequentes,  aerque 
gelidis  humidisque  exhalationibus  onustus,  frigo- 
ris et  caloris  vicissitudines  repentinae  sunt,  ibi  di- 
rissima graditur  pestis  communis : quamobrem  in 
his  insulis  sese  tam  late  diffundit  et  insaevit,  prae- 
sertim quando  apud  nos,  quatuor  anni  tempora 
in  parvo  spatio  unius  diei  adspicere  potes. 

Quoniam  his  diversis  regionibus  in  quibus  ca- 
lor frigusque  vix  tolerabiles  sunt,  aeque  pepercit, 
Dom.  Russell  carcere  a gradu  latitudinis  sep- 
tentrionalis 45°  ad  60°,  hanc  teterrimam  pestem 
deteneri  censet.  Strumae  impetus,  ab  anni  tem- 

pestatibus  quodammodo  pendere  videtur;  circa 
tempus  hiemis  incipiunt,  tempore  verno  crescunt, 
et  sestate  autumnoque  evanescunt  vel  saltem  mi- 
nuuntur. 

. De  causa  hujus  morbi  proxima  auctores  inter 
se  multum  discrepant,  ac  multas  conjecturas,  sed 
vero  non  suffultas,  in  medium  protulerunt : pauca 
hic  recensere  non  prorsus  inutile  erit.  Acidum 
totam  circulationem  pervadens,  pro  proxima  causa 
Scrofulae  Wiseman  hahuit.  Cullenus  illus- 
trissimus, cuidam  acrimoniae  fluidorum  et  pecu- 
liari formationi  glandularum  lymphaticarum 
hunc  morbum  attribuit. 

Dr  Thomas  Scrofulam  ex  habitu  corporis  te- 
nero, atonia,  laxitate  generali  solidarum;  et  debi- 
litate totius  hominis,  oriri  opinatur.  Si  nunc  ali  • 
quis  me  quaesiverit,  quaenam  vera  hujus  morbi 
causa  sit,  fateor  me  ancipiter  haerere;  et  donec  leges 
oeconomiae  animalis  satius  intellectae  fuerint,  di- 
cere pro  certo  non  possum.  Forsitan  ab  aliqua 
depravata  conditione  salutis  generalis,  nunc  natu 
co-existente,  nunc  laesis  vitalibus  functionibus, 
inductis,  per  negligentiam  diaetae,  viscerum  abdo- 
minalium, et  alias  fortuitas  causas,  pendente,  ori- 
tur..' 

DIAGNOSIS. 

Morbi,  quibus  Scrofula  confundi  potest,  sunt 
varii  et  multi ; sed  tumores  plilegmonoidei,  scir- 
rhique, steatomata,  ulcera,  caries  ossium  ex  aliis 
morbis,  et  cancer,  praecipui  sunt.  Quando  Phleg^ 
mon  in  corpore  strumae  inclinato  suboritur,  tumor 
est  rubrior,  inflammatio  et  dolor  adsunt,  citius  in 
suppurationem  ruit,  et  pus  quod  eflundit,  ab 
scrofuloso  humore  plurimum  distet.  A Scirrho  fa- 
cile dignoscitur,  quod  ille  glandulas  conglomeratas 
tenet,  autem  struma  glandulas  conglobatas  sibi 
maxime  vindicat,  etiamque  scirrhus  inflamma- 
tioni praecedenti  plerumque  supervenit,  sed  tu- 
mor scrofulosus  praecedit.  Steatoma  in  tela  cel- 
lulosa non  in  systemate  lymphatico  formatur,  et 
omnes  partes  corporis  pariter  invadit.  Si  Caries 
Ossium  hoc  strumae  proclives  adoritur,  a carie  ve- 
nerea  facile  secerni  potest ; nam  hic  extremitates 
ossium  et  ubicunque  substantia  eorum  reticulata 
est,  et  materia  qu«  emanat,  nigra  et  foetida  est; 
ille  ossa  duriora  mediaque  potissimum  afficit. 
Struma  et  cancer  medicos  saepe  fefellerunt,  et 

unum  pro  altero  captum  est.  Sed  de  signis  qui- 
bus struma  ab  cancere  dignoscatur,  haud  multis 
verbis  opus  est.  Scrofula  in  teneris  annis  gene- 
raliter apparet,  dum  cancer  bos  astate  provectos 
nocere  gaudet.  Glandulse  lymphaticae  atque  ossa 
sunt  partes  strumae  procliviores  ; dum  glandulas 
secernentes,  hepate  excepta,  sed  nunquam  ossa, 
cancer  devastat. 

Hac  omnia  signa  errori  tamen  obnoxia  sunt,  et 
in  iis  fidem  reponere  non  semper  tutum  est.  In 
his  casibus  ex  causae  excitantis  scientia,  historia 
et  habitu  aegroti,  diagnosis  capi  debet. 


PROGNOSIS. 

In  hujus  morbi  nostram  prognosin  formando, 
multae  ac  variae  res,  viz.  morbi  natura,  amplitudo 
sedesque,  aegroti  aetas,  corporis  habitus,  &c.  maxi- 
mam attentionem  sibi  vindicant.  Scrofuloii  af- 
fectus, sedes  in  externis  partibus  solum  habentes 
parum  periculum  minant ; sed  quando  morbus 
partibus  internis  insitus  est,  eventus  infaustus 
semper  timendus.  Si  pulmones  efficiatur,  peri- 
culum magnum  instare  confitendum  est ; nam 

Phthisis  Pulmonalis  inde  oritur,  neque  ullis  re- 
mediis forte  adhibendis  mortem  avertere  possu- 
mus. Cum  glandulam  thyroidaeam  urget,  fata- 
lis eventus  nonnunquam  evenit,  nam  haec  glan- 
dula, oesophagum  aut  laryngem  comprimens, 
suffocando  vel  fame  consumendo  mortem  inducit. 
Quando  aliae  internae  species  formantur,  viz.  ta- 
bes mesenterica  et  hydrocephalus,*  aut  articuli 
tentantur  et  abscessus  inter  digitorum  aut  pedis 
ossa  formari  permittantur,  vita  aegroti  in  summo 
discrimine  ponitur.  Sed  vero  articulo  affecto,  et 
pure  formato,  si  morbum  coercendam  valeamus, 
et  remedium  excisionis  in  manibus  est,  damnum 
vitae  multo  minus  habeatur  quam  in  plerisque  cae- 
terls  casibus. 


RATIO  MEDENDI. 

In  tota  Materia  Medica,  nulla  medicina  quo- 
modocunque  adhibita,  illam  qualitatem  humana 
corporis  peculiarem,  nomine  scrofulos^  diathesis 
gaudentem,  cui  potestas  sit  radicitus  divellere,  exis- 
tit,  et  ergo  opprobrium  medicinas  vocari  bene  me- 
retur. 

Quando  hujusce  dirissimae  pestis -res  periculo- 
sas nobiscum  in  animo  agitamus,  ulla  argumenta 
in  medium  producere,  supervacuum  est;  juste  vi- 
gilandi primos  accessus,  necessitatem  monstrare, 
-et  hoc  praeceptum,  “ Carpe  diem,  tempus  irrevoca- 
bile fuget,”  in  memoria  continuo  tenere,  ut  his  re- 
mediis, quae  ad  scrofulam  sanandam  pertineri  ar- 
bitrantur, tempore  adhibitis,  malum,  quamvis  e 
stirpe  eradicere  impossibile  est,  saltem  ejus  iter 
impedire  possimus,  et  exitum  fatalem  quod  his 
neglectis  aliter  accedat  occurramus. 

Duo  consilia  medendi  curatio  strumae  amplec- 
titur, unum  proph viaticum,  (quod  maxime  in  in- 
fantes e parentibus  strumosis  progenitos,  spectan- 
dum est,  priusquam  morbus  sese  aperte  ostendit), 
nempe  totum  corpus  stimulare  et  firmare,  etiam- 
que  omnes  causas  excitantes  sedulo  evitare.  Al- 
terum (post  malum  sese  in  aperto  edidit),  ca- 
chexiam generalem  corrigere,  et  quosdam  affec- 
tus locales,  sublevare  et  tollere.  Horum  in 
‘uno,  semita,  dando,  sanam  et  integra  valetudine 
nutricem,  soboli  parentum  scrofulosorum,  patet, 
ut  praedispositionem  haereditariam  ex  utero  refi- 
ciamus, tempusque  lactandi,  diutius  solito  proro- 
gare idoneum  erit.  Omnem  corporis  immundi- 

tiem,  a^em  impurum,  qualis  magnas  urbes  cir- 
cumdat, quod  multum  nocet,  sedulo  evitemus;  iti- 
nera ad  loca  ruralia,  ubi  coelum  temperate  cali- 
dum siccum,  et  parvum  mutabile  est,  suscipienda ; 
mane  nocteque  infantes  lavare,  et,  quod  melius 
est,  ex  aqua  frigida  submergere,  bonos  effectus 
habebit,  etiamque  exercitatio  ad  corpus  firman- 
dum maxime  valet. 

Indumenta  infantibus,  ad  tempestatem  anni 
coelumque  idonea  essent,  nec  nimiae  in  aprica 
aestate,  nec  minime  vestiti  cum  improbus  Jupi- 
ter  urget ; in  his  regionibus  lanosa  subicula  tu- 
nicis eorum  strumae  procliviorum  omni  tempore 
anni  subesset.  Ventriculi  et  chylopoeticorum 
viscerum  affectiones  in  iis  strumosa  indole  praedi- 
tis, prima  indicia  morbi  instantis  plerumque  sunt ; 
propterea  minima  signa  malae  habitudinis  corpo- 
ris in  iis  sedule  vigilari  debent,  et  in  germine  uri 
si  possibile  sit. 

In  altero,  cum  signa  scrofulae  revera  sese  pro- 
dunt, praeter  rationem  in  prophylaxi  datam,  in 
quo  vires  firmare  propositum  est,  ad  eas  res  con- 
fugiendas, quae  ullo  modo  pollent  ad  hanc  pestem 
occurrendam ; sed  in  malo  per  totum  corpus  tam 
diffuso,  et  tam  varias  facies  et  effectus  praestante, 

nulla  una  ratio  medendi  est,  quae  in  omnibus  ca- 
sibus stadiisque  morbi  aeque  applicari  potest. 

Sed  tamen  pro  his  propositis  supra  enumera- 
tis, viz.  cachexiam  generalem  corrigere,  et  quas- 
dam effectus  locales  sublevare  et  tollere,  tres  re- 
media ex  usu  ducuntur ; primum  praescriptum 
victus  regimen, — secundum  in  materia  medica 
inveniendum  est,  et  tertium  in  externis  applica- 
tionibus consistit. 

Nil  confert  magis  quam  diaeta  et  regimen  affec- 
tiones scrofulosas  jam  constitutas  cohibere,  et 
praesertim  diaeta  maximi  momenti  est.  Quanti- 
tas, genusque  cibi  considerandae  sunt ; nam  ventri- 
culo nimium  distento,  digestio  male  efficitur;  etsi 
genus  ciborum  non  idoneum  sit,  functiones  diges- 
tionis imminuuntur,  itaque  constitutio  enervatur, 
et  sic  frustra  ulla  remedia  exhibemus.  Diaeta 
levis,  nutriens,  et  quae  facile  concoquitur,  ex 
maxima  parte  e carnibus  animalium  confecta, 
caroque  animalium  tenerorum  anteferenda ; et 
cavendum  est,  ne  ventriculus  nimium  disten- 
tus esset.  Potus,  qui  non  stimulat,  optimum 
convenit;  forsan  aqua  fontana  optima  est,  aut  vi- 
num, aut  cerevisia  fortior,  vulgo  jportef  dicta, 
modice  sumpta,  bonum  potum  prsebet ; sed  usus 

horum  ex  rebus  maxime  pendet,  et  necesse  est  ut 
prudentia  in  eorum  usu  medicum  dirigeret : si 
utri  opus  sit,  vinum  Hispanias  aqua  gelida  dilu- 
tum maxime  convenit. 

Exercitatio  modica,  ordinata,  sed  non  diutius 
protracta,  ad  vigorem  totius  corporis  multum  con- 
fert ; parum  que  est,  quae  species  exercitationis, 
dum  intra  has  limites  sit.  Secundum  Dom. 
E-USSELL,  infantibus  vel  infirmissimis  frictio  ma- 
nibus plurimum  prodest. 

Vicissitudines  coeli  (quae  causce  excitantes 
sunt)  omni  modo  praevertere  nobis  oportet ; et 
omnia  quae  reddent  corpora  frigori  obnoxia ; hinc 
lamula  ad  cutem  applicata,  ususqiie  balnei  frigidi 
prudens  prosunt ; sed  conclavia  calefacta  et  exer- 
citatio profusa  sedulo  evitanda  sunt.  Etiamque 
scrofuloso  sese  domum  tempestive  recessere,  prima 
ire  nocte  cubitum  ire  et  diluculo  surgere  saluberri- 
mum est. 

In  hoc  loco,  notandum  sit,  ut,  in  mea  opinione, 
emigratio  ad  regiones  ubi  coelum  calidum  et 
temperatum  est,  nullo  modo  pr^dispositionem 
strumae  radicitus  divellere  pollet ; sed  illam  (ab- 
sente causa  excitante)  consopitam  reddat,  etiam- 
que individuus  vestigia  retractans,  et  ad  causas 


24 


DE  SCROFULA. 


excitantes  ablatus,  in  magnum  periculum  sese  in- 
fert, ubicunque  ad  illam  decurritur,  a teneris  an- 
nis incipiendum  et  ultra  tempus  pubertatis  proro- 
gandum est.  Sic  forsitan  proclivitatem  dirissimae 
formae,  viz.  Phthisi  Pulmonali,  hujus  morbi  corri- 
gamus, etiamque  ab  aliis  sed  minus  fatalibus  for- 
mis, immunitatem  nequaquam  comparamus,  ob- 
servando ut  praedispositio  variis  formis,  sub  queis 
struma  sese  praestat,  ab  aetate  multum  pendat, 
hujus  rationem  reddat. 

In  corpore  humano,  certae  functiones,  vitales 
dictae,  existunt,  sine  quorum  justa  peractione, 
homo  non  potest  vigere  ; itaque  earum  conditio- 
nem diligenter  vigilare,  ullisque  sese  male  ha- 
bentibus inventis,  ad  integrum  statum,  quampri- 
mum revocare  debemus.  Quandoque  in  strumo- 
sis, conditio  depravata  viscerum  chylopoieticorum 
frequentissima  est,  intestinas,  secretionemque  he- 
patis regulare  maximi  momenti  est,  tam  evitan- 
do, quam  morbum  corrigendo. 

Si  ea,  quae  supra  attulimus,  nostrum  votum 
consequi  non  idonea  sint,  tnne  ad  secundam  ra- 
tionem, viz.  materiam  medicam,  confugiendum  est; 
et  ubi  vasto,  magno  remediorum  catalogo,  oculos 
meos  adverto,  heu ! 

— i — raros  nantes  in  gurgite  vasto, 

“ Aspicio,” 

quibus  labem  strumosam  corrigendi,  ulla  potestas 
sit.  Haecque  perpauca  sub  tribus  capitibus  com- 
plectuntur, viz.  medicamentis  purgantibus,  toni- 
cis,  et  stimulantibus.  Ad  primum  horum,  ultimo 
decurrendum,  si  regimen  et  ratio  diaetetica  jam- 
jam  enumerata,  conditionem  sanam,  et  indies 
evacuationem  viscerum  abdominalium  efficere  im- 
potentes inveniuntur : hac  intentione,  ullum  mite 
purgativum  utendum  sit,  forsan  amara  aut  resinosa 
maxime  conveniunt. 

Cortex  Peruvianus,  ferrum,  liquor  arsenicalis, 
acidique  minerales,  sunt  praecipua  tonica  quae  ul- 
lam utilitatem  in  hoc  morbo  praebent ; st  secun- 
dum meam  observationem  Ferri  Carb.  et  liquor 
arsenicalis,  pueris  et  puellis,  anteferenda  prae 
omnibus. 

Stimulantia  sunt,  Hydrargyrum,  sales  medii, 
iodina,  vinum,  et  balneum  marinum.  Haec  om- 
nia ad  corpus  roborandum,  adjuvantia,  (modo 
pblogistica  diathesis  non  adest),  a medicis  pro  re 
nata  adhibentur.  Omnium  ex  bydrargyro  prae- 

paratorum,  Sub-miir.  Hydrarg.  efficacissimum  vi- 
detur, et  prout  res  postulat,  in  parvis  portioni- 
bus, effectu  purgationis  sedulo  evitato,  maxime 
profuisse  novi. 

Inter  sales,  aqua  marina  multum  laudatur ; sed, 
me  judice,  spes,  animi  stimulatio,  exercitatio  in- 
ter iter  faciendum,  aeris  mutatio,  societas,  et  anni 
tempestas,  sunt  quie  famam  ejus  sustulerunt.  De 
usu  iodinae,  quamvis  in  multis  casibus,  largo  ma- 
nn  datum  vidi,  nil  boni  est  mihi  dicere. 

Balneum  marinum,  praesertim  frigidum,  si  vi- 
res cegri  ferant,  omnibus  anteponendum,  et  mul- 
tum commodi  secum  saepe  affert.  Sed  haec  om- 
nia medicamenta,  tonica  stimulantiaque  dando, 
multam  prudentiam,  medicum  dirigere  necesse 
est,  enim  usus  eorum  primo  aspectu  postulari 
videntur,  tamen  investigatione  magis  accurata, 
symptomata,  viz.  capitis  dolor,  albida  lingua,  et 
peculiaris  pulsus  frequentia,  (pulsu  ex  debilitate 
pendente  multo  distans),  aliquam  inflammationem 
localem  plane  indicantia,  et  modum  curationis 
diversissimam  ab  hoc  supra  enumerato  postu- 
lantia, inveniuntur.  Sub  nulla  forma  hujus  mali, 
quam  incipiente  Phthisi  Pulmonali,  hoc  frequen- 
tius accidit. 

Applicationes  topicae,  nisi  prioribus  consiliis 
conjunctae,  frustra  praescriptae  sunt;  tamen  sub  his 
regulis,  aliquae  necessariae  utilesque  sunt.  Sic 
ubi  glandularum  tumores  et  strumosae  amplifica- 
tiones sese  primo  exhibent,  quamprimum  resol- 
vendae sunt,  et  earum  suppuratio  omni  modo  prae- 
venienda est.  Ad  hoc,  hirudines,  lotio  saturnina, 
cataplasma  emolliens,  conium  maculatum,  un- 
guent : hydrarg : et  aura  electrica,  plurimum  utun- 
tur. Quando  tumores  sunt  profundi,  prope  aut 
circa  magnos  articulos,  epispastica,  setacea,  et  fon- 
tanellae,  multo  commendantur. 

Si,  his  remediis  frustratis,  tumor  in  suppura- 
tionem ruat,  aperiendum  suaderem,  praesertim 
si  articulo  propior  sit ; forsan  setacea  huic  consilio 
optime  respondebunt.  Ulcera  strumosa,  aequis  pas- 
sibus, cum  conditione  generali  corporis  saepissime 
cuimnt;  sed  si  nostrae  expectationes  hoc  falluntur, 
sequentiae, — cataplasma  cicutae,  unguentum  hy- 
drargyri  nitrico-oxydi,  lotio  liquoris  arsenicalis, 
aut  aequae  marinae,  exitu  secundo  applicantur. 
Tamen  in  nullis  horum,  nimia  fiducia  depone- 
retur ; nam  aegrotos  et  medicos  iterum  iterum- 
que  fefellerunt;  sed  in  memoria  continuo  tenere 

debemus,  diastam  'et  regimen  maximas,  ancoras 
esse,  et,  his . neglectis,  frustra  enitemus  aegrum 
servare. 


FINI&. 


